මේ අතර රක්ෂිත බන්ධනාගාර ගතකර සිටින ජාතික නිදහස් පෙරමුණේ මාධ්‍ය ප්‍රකාශක, මොහොමඞ් මුසම්මිල්ගේ බිරිඳ වන නදීකා හර්ෂිණී පොලිස් මූල්‍ය අපරාධ විමර්ශන කොට්ඨාශය වෙත අද කැඳවා තිබෙනවා.ඒ, පසුගිය රජය සමයේ ජනාධිපති ලේකම් කාර්යාලයේ වාහන අයථා ලෙස භාවිත කරමින් රුපියල් හැට දෙලක්ෂයකට ආසන්න රාජ්‍ය මුදල් අවභාවිත කිරීමේ සිද්ධියක් සම්බන්ධයෙන් ප්‍රකාශයක් ලබාගැනීම  සඳහායි.අදාළ මුදල ඇයගේ ගිණුමක තැන්පත් කර ඇති බවටයි පැමිණිල්ලේ සඳහන් වන්නේ.මෙම සිද්ධියට ප්‍රකාශයක් ලබාගැනීම සඳහා පසුගිය 20 වනදා මූල්‍ය අපරාධ විමර්ශන කොට්ඨාශය හමුවේ පෙනී සිටි හිටපු පාර්ලිමේන්තු මන්ත්‍රී මොහොමඞ් මුසම්මිල් අත්අඩංගුවට ගැනුනු අතර ඔහු ලබන මස 4 වනදා දක්වා රක්ෂිත බන්ධනාගාර ගතවයි පසුවන්නේ.